ધારોકે તમે આવતી કાલથી રોજ સવારે વહેલા ઉઠી જવું એવું નક્કી કર્યું છે. પણ તે માટે તમે “આવતી કાલથી સવારે વહેલા ઉઠવું છે’ એવું ધ્યેય નક્કી કરો, તો તે અસ્પષ્ટ અને અચોક્કસ ધ્યેય ગણાશે. કારણકે એવું પણ બને કે તમે દરરોજ સવારે સાત વાગે ઉઠતા હો અને આ ધ્યેય નક્કી કર્યા પછી પોણા સાતે ઉઠો, તો ધ્યેય પ્રાપ્ત કર્યું તો ગણાશે, પરંતુ ફક્ત પંદર મિનીટ વહેલા ઉઠવાથી તમારો મુખ્ય આશય (વહેલા ઉઠીને કસરત કરવાનો કે અભ્યાસ કરવાનો) સફળ નહિ થાય.